Silje Solheim Johnsen

Silje Solheim Johnsen (født i 1986), er en norsk dansekunster og koreograf.

Hun har bachelor i dans fra Laban Contemporary Dance School i London og en master i dansevitenskap fra NTNU.

Silje Solheim Johnsen arbeider som frilans dansekunstner med base i Tromsø og er også produsent med ansvar for diskurs og feedback for Davvi-senter for scenekunst.

Johnsen har gjennomført flere turnéer med støtte fra Den Kulturelle Skolesekken. Hun skaper koreografier som viser mennesker som barn og unge skal kunne gjenkjenne seg i, og det har blitt sagt om Johnsens koreografi at «(d)en formidler gleden i bevegelsen og dansen, samtidig som elevene får verktøy for delta i både dansetolkningen og bevegelsen selv. Det er med på å utvide og utvikle både hva danseformidling og DKS er og skal være, men enda viktigere kan det gi barn et meningsfylt møte med dansekunsten.» 

Johnsen arbeider med å skape nye og utvide gamle arenaer for hvor koreografisk arbeide kan finne sted. Hun har også laget flere forestillinger med amatører som utøvere, og i verkene Bobleplastbarna, To duetter og Building a Tent utforsker Johnsen forholdet mellom mennesker i nære relasjoner gjennom bevegelse. Verket ERIK er høsten 2023 en del av Dansenett Norge. 

I 2014 ble hun tildelt Tromsø kommunes kulturstipend. Hun ble også kåret til «Årets Talent» av kulturnæringsfondet INTRO, som holder til i Tromsø. I 2015 mottok hun Troms fylkeskommunes arbeidsstipend. Hun har også mottatt Statens kunstnerstipend for 2019-2021

Verk 
Listen består av danseforestillinger koreografert av Silje Solheim Johnsen. Årstallet foran verkstittelen angir når verket hadde urpremiere.
 2015: Noise Control – koreografert sammen med Mari Bø
 2016: Oppdageren
 2017: Ubeskrivelig
 2019: Bobleplastbarna
 2020: Bobleplastbarna – filmen
 2021: To duetter
 2021: ERIK
 2023: Building a tent

Referanser

Eksterne lenker 
 
 

Norske dansere
Norske koreografer